
Kommersialiseringsutvalget ved uit – Mandat og sammensetning
Bakgrunn

Kommersialiseringsutvalget ved UiT (KU) ble opprettet av universitetsstyret 6.desember 2003. Utvalget har som oppgave å legge til rette for forskningsbasert nyskaping og kommersialisering av forskning ved UiT. KU skal bidra til å sikre at de kommersielle sidene ved Universitetets virksomhet behandles profesjonelt og på en slik måte at de ikke går på bekostning av Universitetets øvrige virksomhet. Styret ble oppnevnt for to år, med virkeperiode fram til utgangen av 2005. Funksjonstiden ble senere forlenget med ett år. Da utvalget ble oppnevnt, ble det vedtatt at mandat og sammensetning skulle gjennomgås før første virkeperiode var over. Universitetsdirektøren la fram en oppfølgingssak for styret i møte 12.desember 2005 (Sak S 75-05). Følgende vedtak ble fattet:
· Kommersialiseringsutvalget opprettholdes med dagens sammensetning med seks

vitenskapelige ansatte og én mastergradsstudent inntil videre.
· Kommersialiseringsutvalget skal:

o fatte vedtak om hvorvidt Universitetet skal overta rettighetene til patenterbare

   oppfinnelser gjort av ansatte ved Universitetet

o ta stilling til rettighetsforhold til patenterbare oppfinnelser gjort av ansatte ved

   institusjonen, jmf. bestemmelsene i arbeidstakeroppfinnelsesloven

o være et rådgivende organ og bidra til utarbeidelse av generelle retningslinjer og

   strategier innenfor forskningsbasert nyskaping og kommersialisering av forskning.

· Utvalget kan, om det finner det ønskelig, opprette et arbeidsutvalg som behandler saker som

ikke kan vente til ordinært møte i Kommersialiseringsutvalget. Arbeidsutvalget skal i så fall bestå av leder, nestleder og ett medlem som utpekes av utvalget.

· Det sittende kommersialiseringsutvalgets funksjonstid forlenges med ett år. Dersom noen

utvalgsmedlemmer ønsker seg løst fra vervet, gis universitetsledelsen fullmakt til å oppnevne nye medlemmer. Universitetsledelsen gis også fullmakt til å oppnevne studentrepresentant.

Gjeldende mandat og sammensetning finner styret i vedlegg 1.

Utvalget har i 2006 avholdt ett AU-møte, to ordinære utvalgsmøter og et åpent seminar. Fire

patentsaker er behandlet og tre saker av mer strategisk karakter, blant annet regelverk om biarbeid.

I 2006 har KU hatt følgende faste medlemmer:

· Professor/dekan Tore Vorren, Institutt for geologi, Mat-nat.fak., leder.

· Førsteamanuensis Turid Moldenæs, Institutt for statsvitenskap, SV-fak., nestleder.

· Førsteamanuensis Ingvild Mikkola, Institutt for farmasi, Med.fak.

· Professor/prodekan Gunnar Hartvigsen, Institutt for informatikk, Mat-nat.fak.

· Professor Ørjan Olsvik, Institutt for medisinsk biologi, Med.fak.

· Professor Inger-Britt Falk-Petersen, Institutt for akvatisk biologi, NFH.

· Student Reinhard Stamm, Institutt for språkvitenskap, Hum.fak.
Varemedlemmer:
1. Førsteamanuensis Olaf Styrvold, Institutt for marin bioteknologi, NFH.

2. Førsteamanuensis Øystein Rekdal, Institutt for medisinsk biologi, Med.fak.

3. Førsteamanuensis Kåre Hansen, Institutt for samfunns- og markedsfag, NFH.

 Student Sollaug Sárgon, Institutt for pedagogikk, SV-fak.

Fakultetene ble 8. desember 2006 bedt om å foreslå kandidater til KU for en ny periode.

Tilbakemeldingene viser at det er fire fakulteter som ønsker å ha representant med i utvalget.

Følgende personer er foreslått:
Med.fak: 
Professor Ørjan Olsvik og førsteamanuensis Ingvild Mikkola som representanter

Mat-nat.fak: 
Professor/dekan Tore Vorren som representant og professor/prodekan Gunnar

Hartvigsen som vararepresentant

NFH: 

Førsteamanuensis Olaf Styrvold som representant og professor Inger-Brit

Falk- Petersen som vararepresentant

SV-fak.: 
Førsteamanuensis Turid Moldenæs som representant og professor/prodekan

forskning Magne Arve Flaten som vararepresentant

Anbefalinger fra KU

KU diskuterte egen sammensetning og mandat på sitt møte 6. desember 2006, og kom fram til

følgende anbefaling:
a)  Kommersialiseringsutvalget anbefaler at KU fortsetter å eksistere i dagens form.
b)  Kommersialiseringsutvalget anbefaler at ett eksternt medlem får plass i utvalget.
c)  Punktet i mandatet som sier at ”Utvalget kan i tillegg til de faste medlemmene kalle inn      ad hoc medlemmer, dvs. oppfinneren/oppfinnerne eller andre som har spesiell kompetanse

innenfor det gjeldende fagfelt. Disse har ikke stemmerett” endres til ” Utvalget kan i tillegg

til de faste medlemmene kalle inn personer med spesiell kompetanse innenfor det gjeldende

fagfelt. Disse har ikke stemmerett.”
d)  Punktet i mandatet som sier at ”Utvalget er vedtaksdyktig når 2/3 av medlemmene er til

stede. Ved stemmelikhet har leder dobbeltstemme” bør endres til ” Utvalget er

vedtaksdyktig når minst halvparten av medlemmene er til stede. Ved stemmelikhet har leder

dobbeltstemme.”

Universitetsdirektørens vurderinger

Kommersialiseringsutvalget har de siste årene fått en funksjon ved Universitetet. Utvalget

ivaretar universitetets og de ansattes rettigheter i forbindelse med patentering og kommersialisering

av forskningsresultater. Dette blir et stadig viktigere arbeidsfelt i årene som kommer. 
Det har blitt nevnt at utvalget kanskje er for stort, men det har samtidig betydning at det er bredt

sammensatt, slik at flest mulig fagområder dekkes. Til tider er utvalgets medlemmer vanskelig å

samle, særlig på kort varsel. Universitetsdirektøren støtter derfor KUs eget forslag om endring av

vedtaksdyktighetsregelen. Verken KU eller universitetsdirektøren ser behovet for å endre utvalgets størrelse.
Alle fakultetene er blitt bedt om å foreslå representanter til KU. Fire av de seks fakultetene har foreslått medlemmer og varamedlemmer til utvalget. Det humanistiske fakultet og Det juridiske fakultet har svart at de ikke ønsker å være representert i utvalget. Det samfunnsvitenskapelige fakultet har vært representert i utvalget siden opprettelsen, og ønsker å videreføre sin representasjon. Det er viktig at innovasjon og nyskapning ikke bare er et tema i de teknologiske, matematisk-naturvitenskapelige fagmiljøene ved Universitetet, men at det legges vekt på slike perspektiver også i utdanning og forskning ved de andre fakultetene. Vurderinger og synspunkter fra samfunnsvitenskapene vil dessuten komplettere den totale kompetansen innad i utvalget.
Styret har tidligere reist spørsmål om hvorvidt utvalget bør ha eksterne medlemmer. Universitetsdirektøren mener at sakene som behandles av utvalget pr. i dag ikke har et slikt omfang at det er hensiktsmessig med eksterne medlemmer. Likevel ønsker universitetsdirektøren å foreslå at utvalget styrkes med en representant fra TTO Nord AS. Den ekspertisen TTO Nord har, vil være

viktig for KUs vurderinger. TTO Nord har som mandat å drive aktivt søk i eierinstitusjonene etter

ideer og oppfinnelser som har et potensial for kommersialisering. Det er viktig med god

samhandling og informasjonsflyt mellom UiT og TTO Nord AS på dette området. Universitetsdirektøren foreslår at administrerende direktør Wenche Poppe, TTO Nord, oppnevnes som medlem av KU. Hun er forespurt og vil takke ja til en slik oppnevning. Dersom dette vedtas, vil utvalget ha fem faste, vitenskapelige representanter fra UiT i utvalget, ikke seks som i dag.
I følge KUs mandat skal universitetsstyret oppnevne leder og nestleder. Professor Tore Vorren har vært leder av Kommersialiseringsutvalget og Turid Moldenes nestleder siden opprettelsen av utvalget. Universitetsdirektøren foreslår at disse to reoppnevnes som henholdsvis leder og nestleder  i perioden 2007-2008. 

I vedlegg 2 finner styret utkast til mandat og sammensetning der de endringer som er foreslått i denne styresaken, er tatt inn.
Universitetsdirektøren foreslår etter dette følgende sammensetning av KU:

Faste medlemmer: 




Varamedlemmer:
1. Turid Moldenæs, SV-fak



1. Gunnar Hartvigsen, Mat-nat.fak

2. Tore Vorren, Mat-nat.fak



2. Magne Arve Flaten, SV-fak

3. Olaf Styrvold, NFH




3. Inger-Brit Falk-Petersen, NFH

4. Ingvild Mikkola, Med.fak



4. Nicolai Vold, student.

5. Ørjan Olsvik, Med.fak

6. Robert Utvik, student

7. Wenche Poppe, TTO Nord AS

Forslag til vedtak
1. Kommersialiseringsutvalget videreføres.
2. Følgende punkter i mandatet endres:
· Utvalget kan i tillegg til de faste medlemmene kalle inn personer med spesiell

kompetanse innenfor det gjeldende fagfelt. Disse har ikke stemmerett.
· Utvalget er vedtaksdyktig når minst halvparten av medlemmene er til stede. Ved

stemmelikhet har leder dobbeltstemme.
3.   Kommersialiseringsutvalget for perioden 2007-2008 settes sammen på følgende måte:

Faste medlemmer: 




Varamedlemmer:
1. Turid Moldenæs, SV-fak



1. Gunnar Hartvigsen, Mat-nat.fak
2. Tore Vorren, Mat-nat.fak



2. Magne Arve Flaten, SV-fak
3. Olaf Styrvold, NFH




3. Inger-Brit Falk-Petersen, NFH
4. Ingvild Mikkola, Med.fak



4. Nicolai Vold, student.

5. Ørjan Olsvik, Med.fak

6. Robert Utvik, student

7. Wenche Poppe, TTO Nord AS

5. Universitetsstyret oppnevner professor Tore Vorren som leder og førsteamanuensis Turid Moldenæs som nestleder for perioden 2007-2008.
Tromsø, 20.03.2007
	Lasse Lønnum
	

	universitetsdirektør
	

	
	Ingrid Bergslid Salvesen

	
	forsknings- og studiedirektør


Vedlegg:

1. Gjeldende mandat for og sammensetning av Kommersialiseringsutvalget

2. Utkast til endret mandat og sammensetning av Kommersialiseringsutvalget

Universitetsdirektøren

